4. Opklassificering af veje - påtænkte afgørelser i fjerde etape (Åben)
Tidl. politisk behandling BY 30.10.18 pkt. 170
Forventet sagsgang
TM-U
Lovgrundlag
Lov om offentlige veje
SAGENS INDHOLD
Teknik- og Miljøudvalget skal i denne sag tage stilling til påtænkte afgørelser om opklassificeringen af 
private fællesveje til offentlige veje. Sagen omfatter projektets fjerde af i alt syv etaper. I denne sag skal 
der tages stilling til opklassificeringen i den sydlige del af [adresse]. Der er i alt 119 private fællesveje 
i fjerde etape, hvoraf 60 foreslås opklassificeret. 
Byrådet godkendte 30. oktober 2018 en samlet plan for opklassificering af private fællesveje. Nedenfor 
fremhæves de væsentligste elementer af den tidligere beslutning. 
Kommunens beslutning om opklassificering skal begrundes i en konkret trafikal vurdering af den enkelte 
vej. Vurderingen skal tage udgangspunkt i følgende fire trafikale forhold:

Trafikintensitet

Vejens betydning for det omkringliggende vej- og stinet

Vejens art

Typen af færdsel.
Nedenfor fremgår den aktuelle tidsplan for fjerde etape: 
Aktivitet i anden etape
Tid
Politisk behandling af påtænkte afgørelser (TM-U)
3. december 2020
Borgermøde for fjerde etape
3. december 2020
Påtænkte afgørelser sendes i høring
December 2020
Udarbejdelse af udkast til endelig afgørelser
Februar - marts 2021
Politisk behandling af afgørelser (TM-U)
Maj 2021
Udmatrikulering af opklassificerede veje
Juni 2021 - oktober 2021
Ikrafttrædelse
15. oktober 2021
VURDERING
I overensstemmelse med den politisk vedtagne proces har Teknik og Miljø foretaget en konkret trafikal 
vurdering af de 119 private fællesveje placeret i fjerde etape.  På den baggrund foreslår Teknik og Miljø, at 
60 private fællesveje opklassificeres helt eller delvist. Hvilke veje og vejstrækninger, der foreslås 
opklassificeret, og begrundelserne herfor, fremgår af bilagene til sagen.
59 private fællesveje foreslås ikke opklassificeret. Vejenes trafikale betydning kan ikke begrunde en 
opklassificering. Der er enten tale om grusveje med få eller ingen boliger eller stikveje til offentlige hoved-
/stamveje. Det bemærkes, at forvaltningen har anlagt en skønsmæssig vurdering af vejenes trafikale 
betydning, som medfører at vejene i videst muligt omfang opklassificeres.
Sagen er vedlagt følgende tre bilag, som indgår i beslutningsgrundlaget for de påtænkte afgørelser:
Teknik- og Miljøudvalget
03-12-2020 08:00
Sagsnr. MOD-2020-00127
DokID: 
Sagsbehandler: Solvej Jacobsen 
([adresse]) (marir)

Bilag 1 indeholder et samlet oversigtskort over alle vejene omfattet af projektets fjerde etape

Bilag 2 indeholder en vejliste over disse veje

Bilag 3 indeholder de påtænkte afgørelser, inklusive begrundelse og kortbilag.
ØKONOMI
Driften af de opklassificerede veje finansieres af driftsudvidelsen vedtaget i Budget 2018-21. 
Udmatrikulering af veje og udskiftning af slidlag finansieres af anlægsmidler, som er vedtaget i Budget 
2020-23 (A-237).
INDDRAGELSE
Efter Teknik- og Miljøudvalgets godkendelse af de påtænkte afgørelser sendes de i åben høring på 
kommunens hjemmeside i december 2020. Her vil alle have mulighed for at afgive høringssvar. 
På veje, der planlægges opklassificeret, vil de påtænkte afgørelser også blive sendt i individuel høring hos 
de vejberettigede og vejejerne. Dette er et lovkrav. Fristen for høringen fastsættes til fire uger. 
Der afholdes borgermøder i forbindelse med høringsfasen. Borgermødet for fjerde etape afholdes 3. 
december 2020 i Hadsten. 
INDSTILLING
Direktøren for Teknik og Miljø indstiller til Teknik- og Miljøudvalget:
1.
At de påtænkte afgørelser sendes i høring.
BESLUTNING
Fraværende: Ingen.
Godkendt.
Bilag
1.
Oversigtkort over fjerde etape (607017)
2.
Vejliste etape 4 (7304)
3.
Påtænkte afgørelser etape 4 samlet (607145)
